

VŠEOBECNE ZÁVÄZNÉ NARIADENIE

**č. 6/2017**

**o zavedení a poskytovaní elektronických služieb**

*Návrh VZN*

*- vyvesený na úradnej tabuli obce dňa: 13. 9. 2017*

*- zverejnený na elektronickej úradnej tabuli obce: 13. 9. 2017*

*Lehota na predloženie pripomienok k návrhu VZN do /včítane/: 27. 8. 2017*

*Doručené pripomienky /počet/: 0*

*Vyhodnotenie pripomienok k návrhu VZN uskutočnené dňa: -*

*Vyhodnotenie pripomienok k návrhu VZN doručené poslancom dňa: -*

*VZN schválené Obecným zastupiteľstvom v Nacinej Vsi dňa: 28. 9. 2017 pod č. 272/2017*

*VZN vyvesené na úradnej tabuli obce dňa: 28. 9. 2017*

*VZN zverejnené na elektronickej úradnej tabuli obce od: 28. 9. 2017 do: 13. 10. 2017*

*VZN zvesené z úradnej tabule obce dňa: 13. 10. 2017*

*VZN nadobúda účinnosť dňom: 13. 10. 2017*

Obecné zastupiteľstvo Obce Nacina Ves, v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov,
a ustanovenia § 98b ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov, uznieslo sa dňa 28. 9. 2017 na tomto všeobecne záväznom nariadení č. 6/2017 o zavedení
a poskytovaní elektronických služieb (ďalej len „VZN“) :

**§1 Predmet úpravy**

1. Účelom tohto VZN je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Nacina Ves elektronicky, ako aj vybrané náležitosti výkonu verejnej moci elektronicky a elektronickej komunikácie obce Nacina Ves voči právnickým a fyzickým osobám v rozsahu právomoci obce Nacina Ves podľa osobitných predpisov.

2. Elektronické služby zabezpečuje Obec Nacina Ves prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy, prístupného na webovom sídle https://www.slovensko.sk.

3. Aktualizovaný zoznam elektronických služieb, ktoré obec Nacina Ves poskytuje, ako aj ich popis a návod na ich používanie sú uvedené na portáloch uvedených v bode 2.

**§2 Osobitné ustanovenia**

1. Pre využívanie elektronických služieb je nevyhnutná príslušná miera autorizácie
a autentifikácie podľa zákona o eGovernmente, pokiaľ pri jednotlivých elektronických službách nie je uvedené inak.

2. Ak sa vo všeobecne záväzných nariadeniach alebo iných predpisoch Obce Nacina Ves vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a násl. zákona o eGovernmente).

**§3 Záverečné ustanovenia**

1. Na tomto Všeobecne záväznom nariadení obce sa uznieslo obecné zastupiteľstvo v Nacinej Vsi svojim uznesením č. 272/ 2017 dňa 28. 9. 2017

2. VZN č. 6/2017 bolo vyvesené dňa 28. 9. 2017 na úradnej tabuli obce a nadobúda účinnosť dňa 13. 10. 2017.

V Nacinej Vsi, dňa 28. 9. 2017